Document ID: /roh_data/filtered/fineweb-2-filterrobots_roh.jsonl.gz/62557

Las raschuns sajan tranter auter in pli aut basegn per spazi d'abitar – quai tranter auter per pudair far homeoffice. Plinavant procurian las consequenzas da la pandemia per l'economia per ina tema d'inflaziun. Fertant che la dumonda creschia spert, creschia la purschida mo plaun. Perquai vegnian ils pretschs per spazi d'abitar er a crescher ils proxims mais vinavant, prognostitgescha «Immoscout 24».
Tschains da locaziun
Fertant ch'ils pretschs per cumprar immobiglias èn creschids, sajan ils tschains da locaziun restads pli stabils. En bleras regiuns dettia per il mument anc ina surpurschida d'abitaziuns per prender a fit.
Ord l'archiv
Cun la pandemia da corona saja er la dumonda da segundas abitaziuns s'augmentada. Quai mussan retschertgas che RTR ha fatg l'october passà en differentas regiuns turisticas dal Grischun.